Source: http://docplayer.fi/1690322-Selkameren-ja-pyhajarven-kalatalousohjelma-2020.html
Timestamp: 2017-09-19 21:30:07+00:00
Document Index: 23424593

Matched Legal Cases: ['kko ', 'kko ', 'kko ', 'kko ', 'kko ', 'kko ']

SELKÄMEREN JA PYHÄJÄRVEN KALATALOUSOHJELMA PDF
Download "SELKÄMEREN JA PYHÄJÄRVEN KALATALOUSOHJELMA 2020"
1 SELKÄMEREN JA PYHÄJÄRVEN KALATALOUSOHJELMA 2020 RAVAKKA 2015
2 SELKÄMEREN JA PYHÄJÄRVEN KALATALOUSOHJELMA 2020 Sisältö TIIVISTELMÄ Kohdealue ja väestö Kalakannat ja -talouden tila alueella Ammattikalastus Kalastajat ja pyyntimenetelmät Kalansaaliit ja saaliin arvo Kalasatamat ja purkupaikat Kalanjalostus ja tukkukauppa Vesiviljely Kalastusmatkailu Kalatalouden SWOT-analyysi Tunnistetut kalatalouden kehittämistarpeet Ammattikalastus Nykytila ja toimintaympäristö Kehittämismahdollisuudet Kalanjalostus ja tukkukauppa Nykytila ja toimintaympäristö Kehittämismahdollisuudet Vesiviljely Nykytila ja toimintaympäristö Kehittämismahdollisuudet Kalastusmatkailu Nykytila ja toimintaympäristö Keittämismahdollisuudet Kehittämisohjelman tavoitteet Visio Tavoitteet Ohjelman kuvaus ja toimenpiteet Tavoite 1: Kalan alkutuotannon jalostusasteen ja käyttöasteen nostaminen Tavoite 2: Paikallisen kalan käytön lisääminen ja kalatalouden imagon parantaminen Tavoite 3: Kalatalousinfrastruktuurin ja tuotantovälineistön kehittäminen... 14
3 6.4. Tavoite 4: Toimijoiden verkostoitumisen ja osaamisen lisääminen Tavoite 5: Kalaan liittyvän matkailun lisääminen Strategian laadintaprosessi Toiminta- ja aktivointisuunnitelma Tiedotusuunnitelma Oppimissuunnitelma Ulkoinen oppiminen Muiden rahoituslähteiden hyödyntäminen Hallinnon ja seurannan järjestäminen Säännöt ja jäsenyys Valintakriteerit Ohjelman toteutumisen seuranta Kustannukset ja rahoitussuunnitelma LIITEET: 1. Selkämeren kalatalouden kehittämissuunnitelma 2. Satakunnan kalatalouden kehittämisselvitys 3. Viestintäsuunnitelma 4. Alueen kuntien rahoitussitoumukset
4 1 TIIVISTELMÄ perustuu alueella tehtyihin Selkämeren kalatalousselvitykseen ja Pyhäjäjrven kalatalouden kehittämissuunnitelmiin sekä ohjelmakaudella toimineen Vakka-Suomen kalastuspuisto kalatalousryhmän toiminnasta saatuihin kokemuksiin. Lisäksi ohjelmaa on valmisteltu laajapohjaisessa kaikille avoimessa työryhmässä sekä alan toimijoista koostuvassa pienemmässä työryhmässä. Kalatalouden nykytilan ja sen analyysin perusteella on valittu viisi keskeistä kehittämistavoitetta, jotka toimivat kalatalouden toimintaryhmän työn ytimenä. Ohjelman visio vuodelle 2020 on: Selkämeri ja Pyhäjärvi muodostavat monimuotoisen, kestävän kehitykseen perustuvan vahvan kalatalousalueen, joka tuottaa korkealaatuisia tuotteita paikallisesta kalasta. Kalatalousohjelman tavoitteena on ylläpitää ja kehittää kalataloutta vahvana alueen elinkeinorakenteen osana. Alan toimijoiden yhteistyö ja osaaminen ovat lisääntyneet ja heillä on käytössään nykyaikaiset tuotantovälineet. Paikallisen kalan käyttö- ja jalostusaste, arvostus ja saatavuus ovat kasvaneet. Kalatalous tarjoaa monipuolisia työmahdollisuuksia ja kalavaroja hyödynnetään ekologisesti, sosiaalisesti ja taloudellisesti kestävällä tavalla. Kalatalous tuottaa laadukasta lähiruokaa ja työllistää paikallisia ihmisiä. Ohjelman viisi kehittämistavoitetta ovat: 1. Kalan alkutuotannon jalostusasteen ja käyttöasteen nostaminen 2. Paikallisen kalan ja kalatalouden imagon parantaminen 3. Kalatalousinfrastruktuurin ja tuotantovälineistön kehittäminen 4. Toimijoiden verkostoitumisen ja osaamisen lisääminen 5. Kalaan liittyvän matkailun lisääminen Näiden tavoitteiden kautta pyritään toteuttamaan Euroopan Meri- Ja Kalatalousrahaston yleisiä horisontaalisia tavoitteita: ilmastonmuutokseen varautumista, innovatiivisuutta sekä ympäristöarvojen huomioimista. Kullekin kehittämistavoitteelle on määritelty tavoitetaso sekä mittaristo. Ohjelma sisältää osa-aluekohtaisia suunnitelmia mm. viestinnästä, tietojen- ja taitojen kehittämisestä sekä aktivoinnista. Erityisen tärkeäksi on katsottu alan ulkoisen ja sisäisen viestinnän kehittäminen. Ohjelman vastuullisena toteuttajana toimii Leader Ravakka, joka tekee tiivistä yhteistyötä alueen muiden Leader-ryhmien, kuntien ja kalatalouden toimijoiden kanssa.
5 2 Kuva 1. Kalatalouden toimintaryhmän toimialue kartalla 1. Kohdealue ja väestö Kalatalouden toimintaryhmän toimialue kattaa 15 kuntaa Satakunnassa ja Vakka-Suomessa (kuva 1.). Alueella asuu noin ihmistä ja sen maapinta ala on n neliökilometriä. Yli asukkaan kaupunkeja ovat Pori, Rauma, Uusikaupunki, Ulvila. Lisäksi Euran kunnassa on yli asukasta (taulukko 1.). Alueella toimivat Satakunnan ja Varsinais-Suomen Ely-keskukset, joista viimemainittu hoitaa koko alueen kalatalouden piirihallinnon. Alueella toimii myös neljä paikallista maaseudun toimintaryhmää (Leader). Alueen tärkeimmät vesistöt ovat Selkämeri, Säkylän Pyhäjärvi, Kokemäenjoki ja Merikarvianjoki. Lisäksi alueella on paikallisesti kalataloudellisesti tärkeitä pienempiä järviä ja jokia. Veden laadultaan Selkämeri on Itämeren puhtainta aluetta.
6 2 Taulukko 1. Kalatalouden toimintaryhmän toimialueen kunnat, pinta-alat ja väkimäärä Kunta Asukkaita Pinta-ala Asukastiheys henk. km 2 henk./km 2 Eura ,44 Eurajoki ,16 Harjavalta ,85 Kokemäki ,41 Köyliö ,17 Luvia ,94 Merikarvia ,31 Nakkila ,37 Pori ,85 Pyhäranta ,37 Pöytyä ,43 Rauma ,35 Säkylä ,71 Ulvila ,58 Uusikaupunki ,88 YHTEENSÄ ,95 2. Kalakannat ja -talouden tila alueella Kalatalouden toimintaryhmän alueella kalatalous on perinteisesti ollut tärkeä toimeentulon lähde. Selkämeren alueelta kalastetaan valtaosa Suomen silakkasaaliista ja se myös tuodaan maihin täällä. Merialueella myös siika, lohi, ahven ja muut suomukalasaaliit ovat valtakunnallisesti merkittäviä. Säkylän Pyhäjärvi on kuulu hyvästä kalatuotannostaan sekä muikuista ja ravuistaan. Alueen kalatalouden tila on selvitetty yksityiskohtaisemmin Selkämeren ammattikalastajat ry:n laatimassa Selkämeren kalatalouden kehittämissuunnitelmassa (liite 1) sekä Pyhäjärvi-instituutin laatimassa Satakunnan kalatalouden kehittäminen selvityksessä (liite 2) Ammattikalastus Kalastajat ja pyyntimenetelmät Alueella kalasti vuonna 2011 arviolta 346 kalastajaa, joista 94 oli pääammattikalastajia. Kalastajista 22 pääammatti- ja 38 sivuammattikalastajaa toimi Pyhäjärvellä. Kalastajien määrä kunnittain eriteltynä on esitetty kappaleen 10 taulukossa. Selkämeren alueella tärkeimmät pyyntimuodot ovat trooli, rysä ja verkko. Verkkokalastus on vähentynyt viime vuosina voimakkaasti ajoverkkokalastuksen kieltämisen ja hyljekannan hallitsemattoman kasvun seurauksena. Verkkokalastusta korvaamaan on kehittynyt uuden tyyppistä rysäkalastusta hylkeenkestävillä pyydyksillä. Troolaus kohdistuu silakkaan ja kilohailiin. Rysäkalastuksen kohdelajit ovat pääasiassa siika ja lohi sekä ympäristönhoitopalkkiojärjestelmän myötä enenevässä määrin särkikalat. Säkylän Pyhäjärven tärkeimmät ammattikalastuksen pyyntimuodot ovat nuotta-, verkko- ja rysäkalastus sekä ravustus merroilla. Nuottaus kohdistuu muikkuun ja poistokalastuksen kohdelajeihin, kun taas rysillä kalastetaan perinteisesti siikaa ja muikkua kutuaikaan. Rysiä on
7 3 käytetty lisääntyvässä määrin myös hoitokalastuksessa. Rapumertoja ammattikalastajilla oli käytössään noin kpl Kalansaaliit ja saaliin arvo Selkämeren ja Pyhäjärven ammattikalastajat kalastivat vuonna 2011 arviolta 37 miljoonaa kiloa kalaa (Taulukko 2). Valtaosa kilomääräisestä saaliista oli silakkaa ja kilohailia. Kalatalouden toimintaryhmän alueen kalastajat pyytivätkin kolmanneksen Suomen silakka- ja kilohailisaaliista. Suomukalasaalis ilman silakkaa ja kilohailia oli noin 1 miljoona kiloa. Eniten saatiin kuoretta, ahventa, särkeä, muikkua ja täplärapua. Taulukossa 2 esitetyistä saalismääristä puuttuvat osa sivusaalislajeista ja rekisteröitymättömien sisävesikalastajien saalis, joten todellinen suomukalasaalis on esitettyä jonkin verran suurempi. Kalatalouden toimintaryhmän alueen ammattikalastajien keskeisten talouskalojen saaliin arvo vuonna 2011 tuottajahinnoin laskettuna oli arviolta noin 9,5 miljoonaa euroa. Tosiasiassa useat ammattikalastajat jatkojalostavat saaliinsa tai myyvät osan siitä suoraan kuluttajille, jolloin alkutuottajan saaliistaan saama hinta on huomattavasti taulukossa 2 käytettyjä tilastollisia keskihintoja korkeampi. Saaliin arvosta ¾ osaa tuli silakasta ja kilohailista, jolloin muun saaliin arvoksi muodostuu noin 2,3 miljoonaa euroa. Taloudellisesti tärkeimmät lajit olivat muikku, täplärapu, ahven, siika ja lohi joiden yhteenlaskettu arvo on yli ¾ osa suomukala- ja rapusaaliin arvosta. Täplärapusaaliin merkitys Pyhäjärven ammattikalastajien tulonmuodostuksessa oli huomattava, noin 70 %. Taulukko 2. Kalatalouden toimintaryhmän alueen ammattikalastajien keskeisten talouskalojen saalis ja sen arvo tuottajahinnoilla vuonna 2011 LAJI Saaliin Merialue Pyhäjärvi YHTEENSÄ /kg arvo Silakka ,20 * Kilohaili , Muikku , Hauki , Siika , Lohi , Taimen , Kuore , Lahna , Särki , Made , Ahven , Kuha , Täplärapu (kpl) ,80 * Yhteensä kg *) arvio keskihinnasta
8 4 Osana Pyhäjärvi-instituutin hanketta Satakunta Innovation and research network in changing climate case crayfish ( ) selvitettiin elinkeinokalatalouden kokonaistaloudellista ja aluetaloudellista merkitystä Rauman seutukunnassa sekä nykytilanteen että tulevaisuuden ilmastonmuutoskenaarioiden pohjalta. Ilmastonmuutos, ja erityisesti veden vuosittainen maksimilämpötilojen nousu, tullee aiheuttamaan muikku- ja siikakantojen voimakkaan taantumisen Säkylän Pyhäjärvellä. Jyväskylän ja Helsingin Yliopistojen laatimien saalisjakaumaennusteiden ja saaliin taloudellisen arvon muodostuksen pohjalta voidaan kuitenkin nähdä positiivisia vaikutuksia kalastuksen liiketaloudelliseen kannattavuuteen. Arvioiden mukaan kalastussaaliin arvo voi vuonna 2031 olla lähes kolminkertainen nykyiseen verrattuna, kun pääsaaliskaloina ovat ahven ja täplärapu. Ruralia-instituutin laatiman RegFin mallin mukaisen arvion pohjalta Rauman seudun elinkeinokalatalouden kokonaisarvo voi kasvaa 1,5 kertaiseksi nykyisestä ja alalla suoraan työskentelevien määrä nousisi kolmanneksella. Täpläravun osalta vuonna 2031 yksi uusi ravustaja luo samalla yhden uuden työpaikan muilla toimialoilla. Tällä hetkellä kalatalouden kerrannaisvaikutus muille toimialoille on Rauman seudulla vain 0,3, sillä lähes 70% potentiaalisesta kerrannaisvaikutuksesta valuu alueen ulkopuolelle matalan paikallisen jalostusasteen johdosta. Jalostusasteen nostoa tulisikin lisätä ja kehittää alueella voimakkaasti Kalasatamat ja purkupaikat Kalatalouden toimintaryhmän alueella Selkämeren rannalla on kahdeksan virallista kalasatamaa, Merikarvian Kasala ja Krooka, Uudenkaupungin Pitkäluoto ja Suukari, Rauma, Porin Reposaari sekä Säkylän ja Mannilan kalasatamat Pyhäjärvellä. Suukarin ja Reposaaren satamissa on myös troolisaaliiden käsittelyyn rakenteita ja palveluja. Muiden kalasatamien palveluvarustus on suunnattu enemmän pienimuotoisen kalastuksen tarpeita silmälläpitäen ja niiden varustelutaso vaihtelee. Lisäksi virallistettuja saaliin purkupaikkoja on yhdeksän. Näiden lisäksi kalastajilla on omia kalarantoja joiden kautta he toimivat Kalanjalostus ja tukkukauppa Alueella on runsaasti kalanjalostuksen ja kalakaupan toimijoita. Kalanjalostus perustuu silakkaan, kasvatettuun kalaan, muuhun luonnonkalaan sekä tuontikalaan. Suurimmat toimijat silakkakaupassa ovat Selkämeren jää (Uusikaupunki ja Reposaari) ja Troolari Olympos (Uusikaupunki). Yritykset toimittavat huomattavan osan silakkasaaliistaan blokkipakastettuna Venäjlle ja Viroon jatkojalostukseen tai rehuksi turkistarhoille. Suomukalan ja kasvatetun kalan tukkukaupassa ja jalostuksessa yli 10 henkilöä työllistäviä toimijoita on neljä. Kalavaltanen Oy toimii Porissa, ja on juuri investoinut uusiin tuotantotiloihin. Yritys jalostaa luonnonkalaa ja kasvatettua kalaa, josta osa kasvatetaan itse. Kalarannan vihannes (Uusikaupunki) sekä Kalaset Oy (Uusikaupunki) ovat merkittäviä luonnon- ja kasvatetunkalan ostajia sekä tukkumyyjiä myös kalatalouden toimintaryhmän alueen ulkopuolella. Kumpikin yritys jalostaa kalaa fileeksi Kolvaan Kala Säkylässä jalostaa kaloja ja rapuja vähittäismyyntiin ja tukkuihin. Yritys keittää rapuja ja tekee kalajalosteita ja savukalaa. Yritys on investoinut kalamassan valmistuslaitteisiin tarkoituksena tehdä kalamassatuotteita vajaasti hyödynnetyistä kaloista. Rapuja välittää myös neljä muuta yritystä. Pienjalostajien keskittymät ovat Uudenkaupungin Pyhämaassa sekä Merikarvialla. Näiden usein perheyritysten kalajalosteet valmistetaan pääosin silakasta ja myydään joko itse esimerkiksi kalamarkkinoilla ja toreilla tai tukkuliikkeisiin. Pienimuotoisesti kalaa jalostavat myös alueen
9 5 vähittäis- ja torikauppiaat, jotka jatkojalostavat kalasta esimerkiksi savukalatuotteita tai eineksiä. Ammattikalastajien saaliita ostavat paikallisten kauppiaiden ja jalostajien lisäksi myös muualta Suomesta tulevat toimijat. Viime vuosina kuoreen ja särkikalojen markkinat ovat kehittyneet Vesiviljely Kalatalouden toimintaryhmän alueella toimii viiden vesiviljely-yrityksen 17 eri kasvatusyksikköä, joiden yhteenlaskettu tuotanto on noin kiloa vuotuista lisäkasvua. Laitokset sijoittuvat Uudenkaupungin ja Luvian merialueille ja yksi laitos Eurajoelle. Lisäksi Uudenkaupungin Sybimar Oy:n uuden kiertovesilaitoksen tuotantotavoite on 400 tonnia vuodessa. Valtaosa, 95 % tuotetusta kalasta on kirjolohta ja loppu 5 % siikaa. Vesiviljelyn tuotannon arvo on noin 3 miljoonaa euroa. Vesiviljelyn valtakunnallisella sijainninohjaustyöllä on pyritty löytämään kalankasvatukselle lisää uusia kasvatuspaikkoja. Poikastuotannon tukena Pyhämaassa on hautomo, missä on Uudenkaupungin kalastusalueen toimesta tuotettu siian ja mateen vastakuoriutuneita poikasia istukkaiksi. Osa siianpoikasista on jatkokasvatettu kesänvanhoiksi verkkoaltaassa meressä. Kokemäenjokeen Harjavaltaan on perusteilla hautomo lähinnä Kokemäenjoen vaellussiian mädinhaudontaan Kalastusmatkailu Ehkä tunnetuin yksittäinen kalastusmatkailukohde alueella on Merikarvianjoki, joka on houkutellut virkistyskalastajia jo 1900-luvun alussa. Joen kalastusmatkailua on aktiivisesti kehitetty ja toimijat ovat verkostoituneet Merikarvianjoen kalakierrokseksi. Joelle myydään kalastuslupia vuosittain noin eurolla ja kalastusmatkailun arvioidaan tuovan paikkakunnalle noin miljoona euroa vuodessa. Kalatalouden toimintaryhmän alueen muut kalastusmatkailuyrittäjät ovat hajallaan ja toimintaa leimaa sivutoimisuus. Toimijoita löytyy merialueelta, Pyhäjärveltä ja myös pienemmistä jokivesistöistä. Pyhäjärven hauen uistelu ja lohen uistelu Selkämerellä ovat uisteluharrastajien tietoisuudessa ja niiden paremmassa tuotteistamisessa on kehittämismahdollisuuksia. Myös jotkin alueen ulkopuoliset yritykset järjestävät kalastusmatkoja alueelle. Valtaosa palveluista on saatavilla majoitusyrittäjien oheistuotteena, mutta myös muutama ammattikalastaja ja kalaopas tarjoavat palveluja kalastaville asiakkaille. Kalastusmatkailupalvelujen kehittäminen kuitenkin kiinnostaa. Monet kunnat ja matkailutoimijat ovat valmiita kehittämään uusia palveluja, sillä alalla nähdään mahdollisuuksia tulevaisuudessa. Myös vuonna 2011 perustetun Selkämeren kansallispuiston odotetaan lisäävän alueen kiinnostavuutta luontomatkailijoiden keskuudessa. Kalan käyttöä ravintolan brändinä on havaittavissa ainakin Huvila Haapsaaressa (Säkylä), Gasthaus Pookissa (Uusikaupunki) ja Rantahuoneella (Merikarvia). Lisäksi Reposaaren Merimesta on opetuskalaravintola.
10 6 3. Kalatalouden SWOT-analyysi Alueen vahvuuksia, heikkouksia, uhkia ja mahdollisuuksia analysoitiin Selkämeren ja Pyhäjärven alueellisissa kalatalousselvityksissä. Analyysi perustuu sekä alan toimijoiden haastatteluun, että työryhmien työhön. Vaikka olosuhteet ovat Pyhäjärvellä toisenlaiset kuin Selkämerellä nousee analyysissä esiin pääosin yhteisiä havaintoja. Taulukko 6. Selkämeren ja Säkylän Pyhäjärven kalatalouden SWOT-analyysi VAHVUUDET YHTEISET Kalastus on kestävällä pohjalla Riittävät raaka-ainevirrat, logistiset ketjut olemassa Jalostuspotentiaalia ja kalanvastaanottokapasiteettia on riittävästi Ammattikalastajille on kalastusoikeuksia hyvin saatavilla valtaosassa aluetta. Yleiset vesialueet meressä ovat lähellä. Infrastruktuuri on kunnossa, toimivat kalasatamat Kalastajilla usean sukupolven ajalta kerrytettyä tietotaitoa. Pitkät ammattikalastusperinteet. Korkea ammattitaito ja hoitokalastusosaaminen. Puhdas ympäristö Suoramyyntiperinne (pienimuotoinen kalanjalostus) on vahva Pitkäaikainen tutkimus ja kehitysyhteistyö, missä myös ammattikalastajat ovat mukana ERITYISESTI MERIALUE Kalankasvatuksen ympäristötehokkuus on korkealla tasolla Kokemusta kalatalousryhmätoiminnasta ERITYISESTI PYHÄJÄRVI Tehokas ammattikalastus ylläpitää vesistöjen kuntoa Kalastajien välillä on paikallisesti tiivistä yhteistyötä ja heillä on innovaatiohalua elinkeinon toimintaedellytysten turvaamiseksi Vahva kalastusalue Täpläravun tuoma lisäarvo HEIKKOUDET, HAASTEET YHTEISET Alan epävarma tilanne ja heikko kannattavuus ei houkuttele investoimaan tai uusia yrittäjiä alalle Yritykset pieniä, kannattavuusongelmia, ei varaa kehittämiseen Kalastus rakentuu muutamien lajien ympärille, vähän korvaavia lajeja Matala jalostusaste Yhteistyön vähäisyys eri vesistöalueiden välillä sekä logistiikassa ja markkinoinnissa Suuri osa kalastajista eläköitymässä Kalatukkujen määräävä asema päämarkkina-alueella Tehoton logistiikka, markkinointi erityisesti pienillä toimijoilla Kalastuksen sesonkiluonteisuus ERITYISESTI MERIALUE Kalastusoikeuksien saaminen Vakka-Suomen alueella Jatkuvasti paheneviin hylje ja merimetso-ongelmiin ei ole löydetty kestävää ratkaisua Riippuvuus Venäjän viennistä Kalankasvatus pirstoutunut taloudellisesti kannattamattoman pieneksi ERITYISESTI PYHÄJÄRVI muikun makuhaitat kesäisin kalastusmatkailun riippuvuus itäturismista
11 7 MAHDOLLISUUDET YHTEISET Uudet kalastusmenetelmät, pyydyskehitys, tekninen kehitys ja innovaatiot UHAT YHTEISET - Alalle ei tule uusia yrittäjiä ja kotimaisen kalan tarjonta vähenee Kotimaisella kalalla ja kalatalouselinkeinolla on hyvä imago, ja suomalaisten kalan kulutus on lisääntynyt Toiminnan kannattavuuden lasku, kustannusten nousu Lähiruokatrendi. Kotimainen kala on joillekin kuluttajille vahva arvovalinta Luonnonkalan brändäys terveellisenä ja eettisenä Jalostusasteen nosto Yhteistyö markkinoinnissa, käsittelyssä ja logistiikassa Uusien tuotteiden kehittäminen uusille markkina-alueille Vajaasti hyödynnettyjen kalojen tuotteistaminen, vienti ja niiden tuoma ympäristönhoitoimago Kuluttajien kulutustottumukset muuttuvat. Halpa tuontikala, eksoottiset lajit muuttavat kuluttajien käsitystä kalan saatavuudesta ja hinnasta. Kuluttajat eivät suosi kotimaista kalaa - - Vaelluskala-, haittaeläin- ja ympäristölupapolitiikka hankaloittavat yritystoiminnan suunnittelua ja kannattavuutta - Ympäristömuutokset: vesien laadun heikkeneminen, vieraslajit, ilmaston muuttumisen seuraukset kalastoon Nonfood-tuotteet ja kala bionergiana Kalastusmatkailun kehittäminen Positiivinen viestintä alan vahvuuksista Uudet nuoret kalastajat Yleinen tunnepohjainen mielipide kääntyy elinkeinokalastusta ja vesiviljelyä vastaan Kaupallisen kalastuksen ja virkistyskalastuksen vastakkainasettelu ERITYISESTI MERIALUE ERITYISESTI MERIALUE Perinteinen silakan verkko- ja rysäkalastus sekä uudet pyyntitavat voivat tuoda uusia toimeentulon mahdollisuuksia Sijainninohjaus, suljetun kierron laitokset, nettokuormitusjärjestelmä parantavat kalankasvatuksen ekotehokkuutta Troolareiden ja kalan vastaanoton omistuspohjan siirtyminen ulkomaalaisohjaukseen ERITYISESTI PYHÄJÄRVI - Jääpeitteisen aja lyheneminen - - Rehevöityminen - Henkilökohtaiset / aluskohtaiset kiintiöt mahdollistavat toiminnan järkevän suunnittelun - ERITYISESTI PYHÄJÄRVI Täpläravun jatkojalostus Avovesinuottauksen kehittäminen Kalamassatuotteilla uusia markkinoita
12 8 4. Tunnistetut kalatalouden kehittämistarpeet 4.1. Ammattikalastus Nykytila ja toimintaympäristö Ammattikalastus sekä Selkämerellä että Pyhäjärvellä on murrosvaiheessa. Toimijat ovat ikääntymässä ja kalastuksen yhteiskunnallinen hyväksyttävyys laskenut vaelluskalakiistojen, haittaeläinristiriitojen ja valtamerien liikakalastuksen myötä. Toisaalta terveellisen ravinnontuotannon ohella ala on profiloitumassa ympäristönhoitopalvelujen tuottajana ja vesien hoitokalastuksen toteuttajana. Ammattikalastus alueella on kestävää ja sillä on pitkien perinteiden myötä runsaasti osaamispääomaa. Myös yhteistyöperinne tutkimuksen ja kehityksen kanssa on olemassa. Pienimuotoinen kalastus on vahvasti sesonkiluonteista ja muutaman lajin varassa. Luonnonkala on maailmanlaajuisesti yhä rajallisempi resurssi, mikä tulee lisäämään sen arvostusta. Kalan ulkomaankauppa, erityisesti silakan osalta, on vahvasti riippuvainen Venäjän markkinoista Kehittämismahdollisuudet Kalalle on saatavissa lisäarvoa parantamalla kuluttajien tietoisuutta kalastuksen kestävyydestä ja positiivisista vaikutuksista ympäristöön sekä terveellisyyden, laadun ja paikallisuuden korostamisella. Esimerkiksi muilla toimialoilla jo yleistyneet sertifioinnit ja laatujärjestelmät tulee hyödyntää alan kehittämisessä. Tämä edellyttää myös uudenlaisten yhteistyöverkostojen rakentamista ja toimijoiden sitoutumista siihen. Aktiivinen viestintä pitää myös kuluttajat ja päättäjät tietoisina alan kehityksestä ja siten ennaltaehkäisee mahdollisia ristiriitoja. Alkutuotannon aloittamista tulee pystyä tukemaan nykyistä paremmin kaikin mahdollisin keinoin. Yksi tapa houkutella alalle on viestiä sen kannattavuudesta ja myönteisistä kehitysnäkymistä. Alueen kalasatamaverkosto on kohtuullisessa kunnossa, mutta näiden investointien käyttöastetta tulee nostaa. Kalastuksella on pitkä historia alueella. Sen esiintuominen ja perinteiden hyödyntäminen kalatalouden kaikilla sektoreilla lisää kuluttajien elämystä kotimaista kalaa kohtaan. Jotta kalastus ei jää pelkäksi historiaksi tulee uusien kalastajien saamiseen alalle kehittää keinoja. Kalansaaliin täysimääräiseen hyödyntämiseen tulee kiinnittää enemmän huomiota. Kaikki lajit tulisi saada taloudellisesti kannattaviksi saaliiksi ja niiden käyttöä ihmisravintona tai hyödyntämistä muulla tavoin tulee kehittää. Poistopyynti tulee hyväksyä vesistöjen ja talouskalakantojen hoitomuotona myös merialueella, sillä se työllistää uusia kalastajia ja tuottaa laadukasta raaka-ainetta kalanjalostukseen. Erityisesti asiakaslähtöistä särkikalojen ja silakan tuotteistamista ja elintarvikekäyttöä tulee lisätä. Merkkejä tästä on jo särkikalojen osalta erityisesti Pyhäjärvellä. Tarvittaessa markkinoita tulee etsiä ulkomailta. Jo olemassa olevia suhteita mm Kiinaan, Viroon, Ruotsiin ja Ranskaan tulee hyödyntää ja kehittää näille markkinoille soveltuvia tuotteita. Rannikkokalastus on perinteisesti ollut yksi osa toimeentulosta muiden ammattien ohessa. Osaltaan se johtuu kalastuksen sesonkiluonteisuudesta, jolloin kalastuksellisesti hiljaisina aikoina on tehty muita töitä. Tämä ominaispiirre tulee varmastikin säilymään, joskin kalastajien sivuammattien kirjo kasvaa. Kalastajien modernia monialayrittäjyyttä tulee tukea ja hyväksyä kalastuksen sesonkiluonteisuudesta johtuva osa-aikaisuus. Selkämeren silakkakannat ovat hyvässä kunnossa ja taannoinen silakan hintakehitys lisäsi kiinnostusta myös rysäkalastuksen lisäämiseen. Silakan jalostusaste on alhainen ja siinä on paljon lisäarvopotentiaalia.
13 9 Selkämerellä harmaahylje on ammattikalastuksen suurin haaste. Hylkeen kanssa elämiseen tulee löytää kestävä ratkaisu. Tämä edellyttää uusien pyyntitapojen kehittelyä ja pyydyskehityksen jatkumista sekä hylkeeltä suojautumistekniikoiden kehittämistä. Myös merimetsojen kalastovaikutukset pitää ehkäistä ennen kuin niistä tulee samankaltaisia ongelmia, mitä Itämeren muissa rantavaltiossa on jo havaittu Kalanjalostus ja tukkukauppa Nykytila ja toimintaympäristö Kalanjalostus ja tukkukauppa, silakkaa lukuun ottamatta, ovat pääosin kasvatetun kalan varassa. Luonnonkalan osuus on pieni mutta tärkeä. Alueen kalavirrat ovat riittävän isoja mahdollistaakseen logististen ketjujen toiminnan. Kalan vastaanotto- ja jalostuskapasiteettia on riittävästi ja merkittävä osa siitä on ulkomaalaisohjauksessa. Alueelta lähtevän kalan jalostusaste on alhainen. Erityisesti tämä koskee silakkaa ja särkikaloja. Lisäksi näiden lajien menekki on riippuvainen Venäjän viennistä, joka on viimeisen vuoden aikana kohdannut suuria vaikeuksia. Luonnonkalan sesonkiluonteisuuden haittoja on jalostuksessa pystytty vähentämään jalostamalla kasvatettua kalaa hiljaisempina aikoina. Pienimuotoinen kalanjalostus on vastaavassa murroksessa mitä ammattikalastus. Jatkajaa toiminnalle ei välttämättä ole, eikä yritysmuoto tai tuotantotilojen sijainti mahdollista toiminnan myymistä uudelle yrittäjälle. Pienimuotoinen jalostus kuitenkin työllistää, usein alueilla joissa jokainen työpaikka on tärkeä Kehittämismahdollisuudet Kalanjalostuksessa ja kaupassa tulee kehittää ajattelua siihen suuntaan että kotimainen luonnonkala on terveellinen ja eettisesti kalastettu erikoistuote, jota on saatavilla rajoitetusti. Lähiruoan suosion kasvu tulee huomioida myös kalan markkinoinnissa. Joistain kalalajeista on mahdollista tehdä sesonkituotteita ja hyödyntää sitä markkinoinnissa. Erottamalla vahvemmin luonnonkala kasvatetusta kalasta on mahdollista saada tuotteille lisäarvoa. Vastaavasti kotimainen kasvatettu kala tulisi eriyttää tuontikalasta. Kalan elämysarvo pitää hyödyntää myös kaupan tiskissä. Myös jalostusasteen nosto ja tuotekehitys ovat tärkeitä erityisesti vajaasti hyödynnettyjen kalalajien ja silakan osalta. Myös kalanjalostuksen sivuvirtoja (esim. mäti) tulee hyödyntää ja tuotteistaa entistä tarkemmin. Uudenlaisten bioenergiainnovaatioiden kautta perkuutähteiden hyödyntämiseen voi löytyä uusia tapoja. Vaikka kalan vastaanottokapasiteetista ja silakkatroolareista merkittävä osa on ulkomaalaisomistuksessa, tulee saaliista saada lisäarvoa joka jää alueelle. Pienimuotoisen jalostustoiminnan jatkuvuus tulee turvata. Uusia yrittäjiä tulee kannustaa alalle ja tuotekehityksellä löytää alalta uusia liiketoimintamahdollisuuksia. Kuljetusten logistiikkaa tulee tehostaa yhteistyötä lisäämällä. Asiakaskunnan vaatimustason nousu ja elintarvikesäädösten muutokset edellyttävät toimijoilta uudistumiskykyä. Sitä tulee ylläpitää koulutuksella, tuotekehityksellä ja verkostoitumisella Vesiviljely Nykytila ja toimintaympäristö Vesiviljely on maailmanlaajuisesti kasvava ekotehokas tapa tuottaa eläinvalkuaista ihmisravinnoksi. Kalankasvatuksen ympäristötehokkuus on Suomessa korkealla tasolla. Vesiviljelyn kasvun esteenä on kallis, ennustamaton ja aikaavievä lupapolitiikka, johon on toivottu ratkaisua sijainninohjaustyöstä.
14 10 Alueellisesti ruokakalakasvatus ylläpitää monia logistisia ketjuja ja jalostusyrityksiä ja on siten merkityksellinen myös ammattikalastuksen toimintaedellytyksille. Merialueella hylje aiheuttaa kalankasvatukselle tappioita, suojaverkoista ja karkoittimista huolimatta. Vesiviljely muuhun kuin elintarvikekäyttöön on perinteisesti ollut kalan poikaskasvatusta istukkaiksi. Siika- ja kuhaistukkaita kasvatetaan luonnonravintolammikoissa ja siikaa jonkin verran myös verkkoaltaissa meressä. Pyhämaassa on kalastusalueen hautomo, jossa on lisätty paikallista made- ja siikakantaa. Vastaavaa potentiaalia on sisävesissä erityisesti rapukantojen hoidossa. Poikastuotannolla on selkeä tilaus erityisesti paikallisten kalakantojen vahvistamiseen ja myös sea ranching- ajattelun lisäämiseen Kehittämismahdollisuudet Vesiviljelyn sijainninohjaussuunnittelussa tehty perustyö tulee saada vietyä käytäntöön ja riittävän suuria yksiköitä pitää pystyä perustamaan tunnistetuille alueille. Mikäli ruokakalan kasvatuksen yksikkökokoja ei saada nykyisen kustannus- ja hintatason edellyttämäksi (suuremmiksi) niin vesiviljely alueella on vastaavan haasteen edessä mitä ammattikalastus. Tuotteelle pitää löytää lisäarvoa kannattavan toiminnan pohjaksi. Lisäarvoa on mahdollista hakea sertifioinneista, laatujärjestelmistä, tuotekehityksestä (jalostuksesta) tai alueella tuotetun kalan imagon eriyttämisestä muusta kasvatetusta kalasta. Tämä on mahdollista tehdä myös yhdessä luonnonkalan kanssa esimerkiksi hyödyntämällä lähiruoan suosiota. Logistiikkaketjujen tehokas käyttö ja erilaisten yhteistyömuotojen synnyttäminen luovat mahdollisuuden parantaa sekä vesiviljelyn, että jalostusketun kannattavuutta. Vesiviljelyn ympäristökestävyyteen tulee kiinnittää huomiota ja alalla jo tehtyä kehitystyötä tuoda esiin myös markkinoinnissa. Viljeltyjen kalojen perkuutähteitä hyödynnetään rehuna ja biodoeselinä jo varsin tehokkaasti, mutta sivuvirroista on mahdollista löytää hyödyntämättömiä tuotteistamismahdollisuuksia esimerkiksi nonfood tuotteista. Uusien lajien kasvatus voit tarjota toimeentuloa joillekin yrittäjille. Mikäli kasvatettu kala on taloudellisesti riittävän arvostettua, tulee kasvatus suljetun kierron laitoksissa varteenotettavaksi vaihtoehdoksi. Tietotaitoa alueella on Sybimar Oy:n kiertovesilaitos hankkeessa Uudessakaupungissa. Myös Olkiluodon ydinvoimalan hukkalämpöä voisi hyödyntää vesiviljelyn laajentamiseen Kalastusmatkailu Nykytila ja toimintaympäristö Alueen kalastusmatkailun ongelma on toimijoiden hajanaisuus ja toiminnan sivutoimisuus. Myös paikoin pieni majoituskapasiteetti on kehittymisen pullonkaulana. Vetovoimaisinta kalastusmatkailu on Merikarvianjoella, mutta merialue ja Pyhäjärvi eivät juuri erotu muusta Suomen alueista kalastusmatkailumielessä. Näillä alueilla ei ole erityisiä vetovoimatekijöitä. Vesistöissä on kuitenkin hyvä kalakanta, vedet ovat puhtaita ja maisemat kauniita. Lisäarvoa on saatavissa vasta perustetusta Selkämeren kansallispuistosta. Alueella on jo käynnistetty kalastusmatkailun kehittämistyö useassa toisiinsa kytkeytyvässä hankkeessa. Toiminnan kehityspotentiaali on iso, sillä luontomatkailun suosio on kasvanut jatkuvasti Kehittämismahdollisuudet Kalastusmatkailun kehittämistä tulee suunnata enemmän ulkomaalaisten matkailijoiden saamiseksi alueelle. Kalastusmatkailua pitää kehittää osana luontomatkailua ja sen markkinointia. Yhteistyö